Jalmar Vabarna

Jalmar Vabarna (sündinud 17. aprillil 1987) on eesti muusik, ansamblite Trad.Attack!, Zetod ja Viljandi Guitar Trio liige.

Elukäik 
Jalmar Vabarna on lõpetanud 2005. aastal Värska Muusikakooli ja 2006. aastal Värska Gümnaasiumi ning 2011. aastal Tartu Ülikooli Viljandi Kultuuriakadeemia pärimusmuusika erialal. Aastatel 2009–2010 õppis ta ühe õppeaasta vahetusüliõpilasena Rootsis Karlstadti Ülikooli Ingesundi Muusikakõrgkoolis.

Ta on mänginud ka ansamblites Curly Strings, Klapp, Gjangsta, Vallatud Vestid ja Johanna-Adele Jüssi Band. Lisaks teeb Vabarna muusikat sooloartistina ning on mänginud paljusid pille koos Sandra Vabarnaga. Jalmar Vabarna on kontserte andnud pea 40 riigis.

Lisaks on Vabarna loonud muusikaagentuuri Folk Massidesse.

Aastatel 2012–2015 töötas ta Eesti Pärimusmuusika Keskuses produtsendina, 2019. aastal oli Seto Folgi muusikaprogrammi juht.

Treski muusika- ja inspiratsioonikeskus 
Jalmar Vabarna on asutanud muusika- ja inspiratsioonikeskuse TRESKI, kus 2015. aastast on toimunud enam kui 50 kultuuriüritust, mh on Treskis üles astunud nublu, Angus, Trad.Attack!, Miljardid, Smilers, Wiiralt, Ewert & The Two Dragons, Vaiko Eplik ja Eliit, Zetod, 5MIINUST, 2 Quick Start, Karl-Erik Taukar ning Terminaator. 

2021. aastal toimus esimene Treski muusika- ja inspiratsioonifestival (#treskifest). Kolmepäevasel festivalil astus üles üle 30 artisti Eestist, Lätist, Ukrainast ja USA-st. Lisaks muusikaprogrammile leidis festivalikülast inspireerivaid tegevusi, nt hommikusaun, jäävannid, hommikuhingamine, arengutöötoad, puuronimine, raamatutelk, vaimse tervise kohvik jne. Festivali üks võimsamaid osasid oli vanasse siloauku ehitatud 50-meetrine ööklubi, kus kahel ööl toimusid peod Silo Soul (Heidy Purga, Henrik Ehte, Dr. PhilGood) ning Treski Tehno (Jozels, Keplér, Tiit Sei, Prof. Palm).

Jalmar Vabarna kitarrikool 
15. mail 2020 asutas Vabarna veebipõhise kitarrikooli. Koos foto- ja videograaf Silver Tõnissoniga on Vabarna loonud üle 100 kitarriõppevideo ning kooli materjali hulgast leiab ka teiste õpetajate tunde, sh Andre Maaker, Jaan Jaago ja Villu Talsi.

Diskograafia

Albumid

Jalmar Vabarna
 2016 "Minapilt"
 2021 "ID"

Zetod

 2022 "Lätsi pitto"
 2020 "Traadilda' - Live at Treski Küün"
 2018 "Lätsi liina"
 2014 "Lätsi kõrtsu"
 2010 "Lätsi sanna"
 2008 "Lätsi tarrõ tagasi"
 2005 "Lätsi vällä kaema"

Trad.Attack!

 2023 "Bring It On" 
 2021 "We Miss Playing For You" (Live 2020)
 2020 "Mymiatures - Songs That Never Grew Up"
2020 "Make Your Move"
 2017 "Kullakarva"
 2015 "Ah!"
 2014 EP "Trad.Attack!"

Curly Strings

 2015 "Elumäng"
 2014 "Üle ilma"

Viljandi Guitar Trio

 2014 "10-56"
 2011 "VGT"

Vallatud Vestid

 2013 "Kelmid ja pühakud"

Klapp

 2013 "Sepp"
 2009 "Hopp!"

Gjangsta

 2015 "Vat mina olen mees"
 2010 "Sipelga polka"

Johanna-Adele Jüssi Band

 2012 "Kiilid"

Singlid 
 2020 "Armasta mind (feat. Vaiko Eplik) - Lumele remix (Trad.Attack!, Vaiko Eplik, Lumele)
 2020 "Tehke ruumi!" - Lumevärv remix (Trad.Attack!, Lumevärv)
 2018 "Lubadus / Promise" (Trad.Attack!)
 2018 "Lell´o" (Trad.Attack!)
 2015 "Kergotamine / Seenelaul (Tanel Padar & The Sun & Sõbrad, Jalmar Vabarna, Zetod, Aapo Ilves), ilmus albumil "Veidi valjem kui vaikus III"
 2014 "Värvid" (Vallatud Vestid)
 2014 "Kiigu ja liugle" (Vallatud Vestid, Kõrsikud)

Tunnustus
 Jalmar Vabarna on pälvinud 34 Etnokulpi, enamiku neist ansamblitega Trad.Attack! ja Zetod
 2020, 2018 Etnokulp: aasta muusik
 2018 Eesti Muusikaettevõtluse Auhinnad: aasta muusikaettevõtja
 2010–2018 rohkem kui 17 Eesti Muusikaauhinda ansamblitega Zetod, Curly Strings ja Trad.Attack!
 2016 Põlvamaa teenetemärk
 2015 Vabariigi Presidendi Kultuurirahastu noore kultuuritegelase preemia
 2015 Etnokulp: aasta pärimusmuusik
 2013 Raadio 2 Aastahitt, Unistuste Bändi kitarrist
 2013 Anne Vabarna nimeline omakultuuripreemia
 2008 Muusikatriaadi parima pärimusmuusika seadja ja oma pilli valdaja preemia

Isiklikku

2016. aastal abiellus ta Sandra Sillamaaga, neil on pojad Villem (sündinud 2018) ja Kuu (sündinud 2021). Juulis 2023 andis paar teada, et on otsustanud abielu lahutada.  

Jalmar Vabarna vanavanaema oli setu lauluema Anne Vabarna.

Viited

Välislingid 
Jalmar Vabarna: rahaliselt rikas ma ei ole, aga olen väga õnnelik! Maaleht, 22. juuli 2022
Karjääripööre? Jalmar Vabarna ajab inimesed jäävanni ja õpetab neid hingama tv3.ee, 6. juuli 2022
Jalmar Vabarna kolis perega Aafrikasse: tahtsime juhtme seinast võtta ERR, 4. veebruar 2022
Jalmar Vabarna tõmbab käima uue festivali Muusikaplaneet, 1. veebruar 2022
Galerii: Võru maakonna käesoleva aasta parimad ettevõtjad on selgunud Võrumaa Teataja, 26. november 2021
Setomaa aasta ettevõtja tiitli pälvis Jalmar Vabarna ettevõte Folk Massidesse Setomaa.ee, 13. oktoober 2021
Jalmar Vabarna: Igal hommikul, kui ärkan, on mul mott laes Sportland Magazine, 5. märts 2021
Jalmar Vabarna: Trad.Attack! võidab ükskord Grammy ERR, 19. detsember 2020
#MineMetsa: Jalmar Vabarna ammutab inspiratsiooni loodusest Setomaal Autolevi, 16. november 2020
Jalmar Vabarna paneb folgi rokkima Postimees, 15. juuli 2020
Intervjuu: Jalmar Vabarna – veebipõhine kitarrikool KUKU taskuhääling, 22. mai 2020
Intervjuu. Jalmar Vabarna: ei ole nii, et viskad mingi asja netti üles ja edu tuleb Sakala, 16. mai 2020
Jalmar Vabarna suurgala õhtujuhi ametist: nüüd tuleb rock'n'rolli lüüa! Elmar, 23. detsember 2019
Jalmar Vabarna: mis sa istud seal, tule kodust välja, ei ole halba ilma! Edasi, 22. juuni 2018
Aasta muusikaettevõtja nominendid – Tanel Samm, Jalmar Vabarna ja Toomas Olljum Rada7, 28 märts 2018
Viska viis – Jalmar Vabarna VLND, 12. aprill 2016
Jalmar Vabarna: uhke tunne on ühiskonnas erineda ERR, 15. juuli 2015
Jalmar Vabarna unistab saksofonisti karjäärist Kitarr, 6. august 2012

Eesti muusikud
Tartu Ülikooli Viljandi kultuuriakadeemia vilistlased
Sündinud 1987